Unterlassungseffekt

D’Unnalassungseffeggd meend, dassma ä Hondlung als ebbes riskondares oaseje dud als ä Unnalassung.Franz Eisenführ, Martin Weber: Rationales Entscheiden. 4., neubearbeitete Auflage. Springer, Berlin u. a. 2002, ISBN 3-540-44023-2, S. 369. S’werren a ofd Hondlunge schdeaga b’schdrofd als Unnalassunge, a donn wonns glaische rauskumme dud.

 Bschraiwung 
Womma die Wahl hodd ebbes zu mache, wu meschlischawais schleschde Auswiagunge hawwe wead odda awwa des ewe nedd zu mache, was donn nedd meschlischawais sondan sischa schleschde Auswiagunge hodd, wähln viele Laid nix zu due. Des kummd dodvu, dassma die Vaoandwoadung fa was schleschdes, desma selwa vauasachd hodd, schwerer uffde Seel lische dud, als womma nix gmachd hodd unn de schleschde Ausgong nedd vahinnad hodd. Unnalassunge und agdives Mache werren daidlisch im Grad vunde Schuld unde Vaoandwoadung unnaschiede. Woann jemond was mach dud, werdm ä gresseri Vaoandwoadung gewwe als wonna nix gmachd hodd.Für diesen Absatz sowie die Beispiele dieses Artikels: Mark Daniel Schweitzer: Kognitive Täuschungen vor Gericht. Eine empirische Studie. Dissertation Zürich 2005, Kapitel 12, Rdnr. 1 ff., online verfügbar.

Zum Baischbiel, woannen Arzd än Patijend betreud, wu uuhailba grong’g isch und des Medikamend schdagi Newewiagunge hodd unnän gude Deel vunde Patijende dro sterwe wead. Doann tendiaren Ärzd ofd dodzu, dasse des Medikamend dem Patijend nedd gewwe dun, wailse sisch donn vade Tod vum Patijend vaoandwoardlich fiele dedn. Unn des obwohla jo e todkrong’g isch.

 Schdrofreschd 
Des gonze komma a zum Baischbiel im daidsche Schdrofreschd seje. Do sinn Hondlunge schdrofba unn Unnalassunge blos donn, wons a ausdrigglisch gnonnd wead. Ä Baischbiel isch die unnalossene Hilfelaischdung, wu schdrofba isch. Unnalossene Hondlunge sinn a schrofba, womma zu jemond in ännare bsondare Soagfaldspflichd schdeje dud, wie zum Baischbiel Eldere zu iare Kinna odda wonns vadrachlisch gerescheld isch.

 Vawais 

Kategorie:Deng'gfehla